stanford-oval/wikipedia huggingface dataset:
Crait
Kulissien takana

Crait luotiin The Last Jedi -elokuvaa varten. Planeetta mainittiin ensimmäisen kerran vuoden 2016 elokuvalle Rogue One: A Star Wars Story suunnatussa kuvasanakirjassa, jonka kirjoitti Pablo Hidalgo ja joka julkaistiin 16. joulukuuta 2016. Crait esiintyi tapahtumapaikkana ensimmäistä kertaa Claudia Grayn kirjoittama nuorten aikuisten romaanissa Leia, Princess of Alderaan, joka julkaistiin osana Journey to Star Wars: The Last Jedi -mediasarjaa 1. syyskuuta 2017.
Curium(III)

| Curiumhydroksidi |
| --- | --- |

Tunnisteet
CAS-numero:  49848-26-2
PubChem CID:  14648287
Ominaisuudet
Molekyylikaava:  Cm(OH)3
Moolimassa:  298,02 g/mol
Ulkomuoto:  väritön tai hieman kellertävä
Liukoisuus veteen:  hyvin vähäinen
  
Curiumhydroksidia mikrosentrifugiputkessa, syksy 1947
Curium(III)hydroksidi tai curiumhydroksidi Cm(OH)3 on aktinoidi curiumin epäorgaaninen hydroksidi. Louis B. Werner ja Isadore Perlman valmistivat ainetta syksyllä 1947 ja se oli ensimmäisenä syntetisoitu curiumin yhdiste.
Curiumhydroksidia voidaan saada ammoniakin reaktiolla Cm3+-suolaliuosten kanssa. Curiumhydroksidi on kidevedetön väritön tai kellertävä kiinteä aine, joka liukenee hyvin vähän veteen. Sillä on uraani(III)kloridin tyyppinen heksagonaalinen kiderakenne (avaruusryhmä P63/m, numero 176, hilavakiot a=639,1 pm ja c=371,2 pm).
Curiumin voimakkaan radioaktiivisuuden vuoksi 244Cm(OH)3 hajoaa radiolyysillä päivän kuluessa, kun taas amerikiumhydroksidille 241Am(OH)3 sama prosessi vie 4–6 kuukautta.
Aiheesta muualla

PubChem: Curium Hydroxide (englanniksi)
Dance with The Shadows

| Dance with The Shadows The Shadows |
| --- | --- | --- |

Studioalbumin tiedot
 Julkaistu: 1964
 Tuottaja(t): Norrie Paramor
 Tyylilaji: rautalanka, pop, rock
 Kesto: 34.50
 Levy-yhtiö: Columbia Records
The Shadowsin muut julkaisut
| Out of the Shadows 1962 | Dance with The Shadows 1964 | The Sound of The Shadows 1965 |
Dance with The Shadows on brittiläisen The Shadows -yhtyeen vuonna 1964 julkaistu kolmas albumi.
Kappaleet

Chattanooga Choo Choo – 2.27 (säv. Mack Gordon, Harry Warren)
Blue Shadows – 2.24 (säv. Brian Bennett, Brian Locking, Hank Marvin, Bruce Welch)
Fandango – 2.27 (säv. Johnny Bradford, Frank Perkins)
Tonight – 2.25 (säv. Leonard Bernstein, Stephen Sondheim)
That’s the Way It Goes – 1.59 (säv. Hank Marvin, Bruce Welch)
Big ’B’ – 3.42 (säv. Brian Bennett)
In the Mood – 2.20 (säv. Joe Garland, Andy Razaf)
The Lonely Bull (El Solo Toro) – 2.27 (säv. Sol Lake)
Dakota – 2.09
French Dressing – 2.38 (säv. Brian Bennett)
The High and the Mighty – 2.34 (säv. Dimitri Tiomkin)
Don’t It Make You Feel Good – 2.23 (säv. Hank Marvin, Bruce Welch)
Zambesi – 2.37 (säv. Nico Carstens, Anton DeWaal)
Temptation – 2.18 (säv. Nacio Herb Brown, Arthur Freed)
Daniel Lanois

Daniel Lanois
Daniel Lanois (s. 19. syyskuuta 1951 Hull, Québec) on kanadalainen tuottaja, laulaja-lauluntekijä ja kitaristi. Lanois on tuottanut muun muassa U2:n, Bob Dylanin, The Parachute Clubin, Brian Enon, Peter Gabrielin, Emmylou Harrisin, Robbie Robertsonin, The Neville Brothersin, Chris Whitleyn, Ron Sexsmithin ja Nash the Slashin levyjä.
Lanois'n ensimmäiset omat albumit olivat Acadie (1989) ja For the Beauty of Wynona (1993). Hän on Grammy- ja Juno-palkittu, ja hänelle myönnettiin vuonna 2005 tähti Canada's Walk of Famelle. Lisäksi hänet otettiin vuonna 2002 Canadian Music Hall of Famelle.
Club de Fútbol Monterrey

Estadio Tecnológico, CF Monterreyn kotistadion
Club de Fútbol Monterrey on vuonna 1945 perustettu meksikolainen jalkapalloseura Monterreysta Nuevo Leónin osavaltiosta. Se pelaa Meksikon pääsarjassa ja on voittanut maan mestaruuden neljästi vuosina 1986, 2003 (Clausura), 2009 (Apertura) ja 2010 (Apertura).
Monterrey on voittanut myös Meksikon cupin 1991, CONCACAF Cup-voittajien cupin 1993 sekä CONCACAF Champions Leaguen vuosina 2011, 2012 ja 2013.
Aiheesta muualla

Wikimedia Commonsissa on kuvia tai muita tiedostoja aiheesta .
Seuran sivut (Arkistoitu – Internet Archive) (espanjaksi)
Daniel Köllerer

| Daniel Köllerer |
| --- | --- |

Henkilötiedot
Syntynyt: 17. elokuuta 1983 (ikä 41)
Kansalaisuus:   Itävalta
Tennispelaaja
Pituus:  180 cm
Paino:  80 kg
Kätisyys:  oikea
Ammattilaisena:  2002–
Palkintorahat:  757 918 USD
Kaksinpeli
Paras sijoitus:  55. (19.10.2009)
Voitot/tappiot:  19–36
Grand Slam -turnauksissa
Australian avoimet:  1. kierros (2010)
Ranskan avoimet:  1. kierros (2009, 2010)
Wimbledon:  1. kierros (2009)
Yhdysvaltain avoimet:  3. kierros (2009)
Nelinpeli
Voitot/tappiot:  6–15
Aiheesta muualla
ITF
ATP
Daniel Köllerer (s. 17. elokuuta 1983 Wels) on itävaltalainen entinen tennispelaaja. Parhaimmillaan hän sijoittui ATP-maailmanlistalla sijalle 55 lokakuussa 2009. Grand Slam -turnauksen kolmannelle kierrokselle hän selviytyi Yhdysvaltain avoimissa 2009. Hän voitti urallaan kuusi ATP-haastajaturnausta kaksinpelissä.
Toukokuussa 2011 Köllerer tuomittiin elinikäiseen kilpailukieltoon ja 100 000 dollarin sakkoihin ottelutulosten järjestämisestä. Aikaisemmin, vuonna 2006 Köllerer oli saanut kuuden kuukauden kilpailukiellon huonon käytöksen takia. Köllerer teki elinikäisestä kilpailukiellosta valituksen, joka kuitenkin hylättiin. Sen sijaan hänen maksettavakseen määrätty sakko peruttiin.
Daniel Wayne Smith

Daniel Wayne Smith (22. tammikuuta 1986 Mexia, Texas, Yhdysvallat – 10. syyskuuta 2006 Nassau, Bahama) oli yhdysvaltalainen näyttelijä ja Anna Nicole Smithin (1967–2007) poika. Hän esiintyi muun muassa äitinsä The Anna Nicole Show'ssa, jota näytettiin vuosina 2002–2004. Hänellä oli myös pieniä elokuvarooleja, ja hän oli yksi Illegal Aliens -elokuvan (2007) tuottajista.
Smith kuoli lääkkeiden yliannostukseen 20-vuotiaana ollessaan äitinsä luona Nassaussa. Anna Nicolelle oli syntynyt tytär, Daniel Waynen sisarpuoli Dannielynn, vain kolme päivää aikaisemmin. Äiti itse kuoli alle puoli vuotta poikansa jälkeen.
Aiheesta muualla

Daniel Wayne Smith Internet Movie Databasessa. (englanniksi)
Club Portugalete

Club Portugalete on jalkapalloseura Portugaleten kunnasta Espanjan Baskimaasta. Seuran edustusjoukkue pelaa Espanjan neljänneksi korkeimmalla sarjatasolla Tercera Divisiónissa.
Seura perustettiin vuonna 1909 nimellä Club Deportivo Portugalete. Se nousi ensimmäisen kerran Tercera Divisióniin, joka oli tuolloin maan kolmanneksi korkein sarjataso, kaudeksi 1951–1952 ja on sittemmin pelannut sarjassa runsaat 20 kautta. Joukkue voitti Terceran lohkonsa kausilla 2004–2005 ja 2007–2008. Kaudella 2005–2006 joukkue pelasi Segunda División B:ssä. Kausina 2008–2009 ja 2010–2011 Portugalete selvisi ainoana Terceran joukkueena 32 parhaan joukkoon cup-kilpailu Copa del Reyssä.
Portugaleten kotistadion on 3 000 -paikkainen La Florida.
Aiheesta muualla

Club Portugalete (espanjaksi)
Curium(III)

| Curiumoksalaatti> Tunnisteet |
| --- | --- |
CAS-numero:  15929-88-1
Ominaisuudet
Molekyylikaava:  Cm2(C2O4)3
Moolimassa:  940,22 g/mol (248Cm dekahydraatti)
Ulkomuoto:  vaaleanvihreä kiinteä aine
Liukoisuus veteen:  ei liukene
  
Curium(III)oksalaatti tai curiumoksalaatti Cm2(C2O4)3 on radioaktiivisen alkuaine curiumin oksalaatti. Se esiintyy tavallisesti kidevedellisenä dekahydraattina Cm2(C2O4)3·10H2O.
Curium(III)oksalaattia voidaan valmistaa saostamalla Cm3+-ioneja sisältävä liuos oksaalihapolla:
Dekahydraatti muuttuu vähitellen tyhjiössä kidevedettömäksi 280 °C lämpötilassa. Jos sitä lämmitetään edelleen 360 °C lämpötilaan, muodostuu curiumkarbonaattia:
Hydratoitunut oksalaatti liukenee alkalimetallien karbonaattiliuoksiin. Suuren radioaktiivisuuden vuoksi vasta muodostunut curiumoksalaatti muuttuu radiolyysillä karbonaatiksi muutaman tunnin kuluessa.
Curiumoksalaattia käytetään valmistettaessa curium(IV)oksidia CmO2 curium(III)hydroksidista Cm(OH)3.
Curiumoksalaatin ominaisuuksia on tutkittu käytetyn ydinpolttoaineen käsittelyä varten. Curiumionit, joihin on sekoittunut epäpuhtautena plutoniumia ja amerikiumia pitkän varastointiajan kuluessa, voidaan erotella liuoksista hyvällä saannolla (jopa 99,4 %) oksalaatin saostamisen avulla.
Aiheesta muualla

PubChem: Curium;oxalic acid  (englanniksi)
Chris Moneymaker

| Christopher "Chris" Moneymaker |
| --- | --- |
 Chris Moneymaker vuoden 2006 WSOP-turnauksessa.
Henkilötiedot
Kansalaisuus:   Yhdysvallat
Pokerinpelaaja
WSOP-voitot:  1
WSOP-rahasijat:  4
WPT-voitot:  0
EPT-voitot:  0
Turnausansiot (USD):  2 768 133
Päivitetty:  21. elokuuta 2007
Aiheesta muualla
www.chrismoneymaker.com
Christopher "Chris" Bryan Moneymaker (s. 21. marraskuuta 1975 Atlanta, Georgia) on yhdysvaltalainen pokeriammattilainen, joka voitti vuoden 2003 World Series of Pokerin (WSOP) pääturnauksen.
Moneymaker opiskeli laskentatoimea Tennesseen yliopistossa ja työskenteli kirjanpitäjänä valmistuttuaan. Hän voitti paikan WSOP:hen PokerStars-nettipokerisivuston satelliittiturnauksen kautta. Satelliitin osallistumismaksu oli 39 dollaria. Moneymaker voitti yllättäen myös pääturnauksen, jonka ykköspalkinto oli 2,5 miljoonaa dollaria. Moneymakerin tuhkimotarinan kaltaista nousua pokerimiljonääriksi pidetään yhtenä syynä (yhdessä television pokeriohjelmien kanssa) nettipokerin räjähdysmäiseen kasvuun erityisesti Yhdysvalloissa.
WSOP:n jälkeen Moneymakerin paras turnaussijoitus on maaliskuussa 2004 World Poker Tourin Shooting Stars -tapahtumassa voitettu 200 000 dollarin arvoinen kakkostila.
Moneymakerilla on oma yritys Moneymaker Gaming ja hän edustaa PokerStars-nettipokerihuonetta. Elokuussa 2007 hänen pokeriuransa turnausansiot ylittivät 2,7 miljoonaa dollaria.
Kirjallisuutta

Chris Moneymaker: How an Amateur Poker Player Turned $40 into $2.5 Million at the World Series of Poker.  HarperEntertainment, 2005.  ISBN 0-06-076001-X.
Aiheesta muualla

Viralliset kotisivut
Chris Moneymaker The Hendon Mob Poker Databasessa (englanniksi)
Combatants for Peace

| Taistelijat rauhan puolesta> Combatants for Peace |
| --- | --- |
 Järjestön logo
Perustettu:  2006
Perustaja:  Sulaiman Khatib, Chen Alon
Aiheesta muualla
Sivusto
Infobox OKVirheellinen NIMI-arvo: 
Taistelijat rauhan puolesta (hepr. ‏לוחמים לשלום‎; arab. مقاتلون من أجل آلسلام‎) on palestiinalais-israelilainen kansalaisjärjestö. Se on tasa-arvoinen, kahden maan välinen ruohonjuuritason liike, joka on sitoutunut väkivallattomaan toimintaan vastustaakseen Israelin miehitystä ja kaikkia väkivallan muotoja Israel-Palestiinassa.
Liikkeen perustivat vuonna 2006 palestiinalaiset ja israelilaiset, jotka olivat päättäneet työskennellä yhdessä rauhanomaisen ratkaisun edistämiseksi Israelin-Palestiinan konfliktissa väkivallattomin keinoin.  Alun perin kaikki aktivistit olivat entisiä taistelijoita: israelilaisia sotilaita ja Israelin asepalveluksesta kieltäytyneitä sekä palestiinalaisia taistelijoita. Nykyään ryhmään kuuluu myös miehiä ja naisia, joilla ei ole ollut väkivaltaista osaa konfliktissa.
Yhdistyksen toiminnasta tehtiin vuonna 2016 dokumenttielokuva "Disturbing the Peace". Elokuvaa on esitetty Israel-Palestiinassa, Yhdysvalloissa ja Euroopassa.  Elokuva on voittanut useita kansainvälisiä palkintoja, mukaan lukien Ebertfest-elokuvafestivaalien Ebert Humanitarian Award -palkinnon.
Chrysler Hemi -moottori

1966 Dodge Charger 426 Hemi
1971 Plymouth Hemi 'Cuda
Hemi-nimitys viittaa Chrysler-yhtymän autoissa 1950-luvulta alkaen käytettyyn suurtehomoottorikonseptiin.
Hemi(spheric) tarkoittaa puolipallon muotoisia palotiloja ottomoottorissa. Niiden todettiin parantavan hyötysuhdetta ja tehoa. Hemi-moottorit oli suunniteltu vain kilparadoille sekä toisen maailmansodan aikana lentokoneisiin ja panssarivaunuihin. Maailmansodan loputtua Chrysler alkoi asentaa niitä myös henkilöautoihin. Rakenne sinänsä ei ole ainutlaatuinen, sillä samanlaista ratkaisua on käytetty muun muassa Tatra T603:n moottorissa ja nimeä "Hemi" on joissain yhteyksissä käytetty muidenkin valmistajien vastaavista sovelluksista. Yleisesti nimitys kuitenkin liittyy Chryslerin tuotteisiin.
Chryslerin valmistama Hemi-moottorilla varustetut autot esiteltiin jo 1951. Chrysler Imperial ja New-Yorker. ko. moottoreista oli otettu 180 Hp sen tilavuus oli 331,1 cu.in. = 5,42 litraa. Puristussuhde 7,5–1. Suuren tehonsa ja hyvän hyötysuhteen ansiosta moottori oli suhteellisen pieniruokainen normaalikäytössä, Chrysler kasvatti ko. moottorin kokoa jaksoittain 1956 354 cu.in. ja 1957 se oli 392. 1958 oli viimeinen mallivuosi `Early - Hemillä`. 300 sarja joka alkoi 1955 C 300 Mallilla joka oli 300 Hp teholtaan kehittyi vuosi vuodelta ja oli v. 1958 392 cu.in tilavuudeltaan ja tuottaen 380 Hp kaasutinversiona ( 2 x 4 Barrel = kurkkua) 5200 RPM/min ja myös oli saatavana Fuel Injection versio 390 Hp 5200 RPM/min.Molemmat mallit oli 300 mallisen auton moottoreita. Imperial ja New-Yorker malleissa oli `ainoastaan` 345 Hp 4600 RPM/min. Hemi - moottori oli 1958 ns. Early Hemi.
1959 Näiden tilalle tuli 413 cu.in `wedge`. Hemi tuli takaisin 60-luvulla, ja se oli 426 cu.in tilavuudeltaan ja se oli aivan eri tehopaketti kuin Early Hemi. Hemi-moottori on saatavilla DaimlerChryslerin Dodge-, Chrysler- ja Jeep-merkkeihin. Uuden Hemi-moottorin valmistus alkoi vuonna 2002.
Myös Chrysler corporation käytti Early-Hemejä mm. Dodge kuorma-autoissa 50-luvulla.
Maineikkain 426 Hemi esiteltiin vuonna 1964 kilpamoottorina NASCAR-autoihin. Vuosina 1966–71 moottoria oli kuitenkin mahdollista saada myös liikennekelpoisiin Chrysler-yhtymän autoihin hieman tehottomampana versiona.
Nykyaikaiset HEMI-moottorit

Chrysler päätti lähteä retrohuumaan mukaan ensin Chrysler PT Cruiserilla ja myöhemmin tehdasvalmisteisella Hotrod-autolla, Plymouth Prowlerilla. Todellisen huomion kuitenkin takasi Hemi-moottorin paluu kolmen vuosikymmenen jälkeen. Tällainen asennettiin Chrysler 300C-autoon. Samalla myös takavetoiset autot palasivat Chryslerin valikoimaan. Uusi Hemi-moottori ei ole aivan esikuvansa kaltainen: palotilat ovat hieman ovaalinmuotoiset, ja moottori on järjestetty lepuutusjärjestelmällä, eli matalilla kierroksilla moottori käyttää vain neljää sylinteriä. Kierroksia lisättäessä tarvitaan enemmän tehoja, jolloin kaikki kahdeksan sylinteriä saavat toimintakäskyn tietokoneelta. Samanlaista järjestelmää kehitteli myös GM:n Cadillac 80-luvulla bensiininsäästöhaaveena, mutta se ei toiminut käytännössä. Nykyään lähes jokaiseen Chrysler-yhtymän tuotteeseen on saatavilla optiona HEMI-moottori.
Aiheesta muualla

DaimlerChryslerin virallinen HEMI-sivu
Chrysler PT Cruiser

| Chrysler PT Cruiser |
| --- | --- |

Valmistustiedot
Valmistusmaa:   Meksiko  Itävalta
Valmistaja:  Chrysler
Konserni:  DaimlerChrysler (2000-2007) Chrysler LCC (2007-2009) Chrysler Group LCC (2009-2010)
Valmistusvuodet:  2000-2010
Korimalli:  2-ovinen cabriolet 5-ovinen hatchback
Luokka:  C-segmentti
Seuraaja:  Dodge Caliber Fiat 500L
Teknisesti samankaltaisia:  Dodge Neon SRT-4 Dodge Neon
Tekniset tiedot
Vetotapa:  etuveto
Mitat
Massa:  1 417 kg
Pituus:  2001–2005: 4 288 mm 2006–2010: 4 290 mm
Leveys:  1 704 mm
Korkeus:  1 600 mm Cabriolet: 1 539 mm
Chrysler PT Cruiser on nostalgisesti muotoiltu tila-auto ja se kuuluu niihin Chrysler-malleihin, joita myydään myös Euroopassa. Chryslerillä on jopa tarjolla PT Cruiseriin myös dieselmoottori vain eurooppalaisia markkinoita varten. Chryslerin jouduttua monien muiden autonvalmistajien tavoin taloudellisiin vaikeuksiin vuosien 2008–2009 aikana, se ryhtyi etsimään säästökohteita ja karsimaan mallistoaan. Tämän johdosta Chrysler tammikuussa 2009 ilmoitti lakkauttavansa PT Cruiserin tuotannon. PT Cruiseria saa myös avoversiona.
Vuoden 2002 Euro NCAP -kolaritestistä PT Cruiser sai tulokseksi kolme tähteä viidestä.
2,4 Turbo 2003-2005 Euroopassa, ei saatavilla USA:ssa, 164 kW, 332 Nm
2,4 2000-03 vain USA:ssa, 105 kW, 208 Nm, 2004  myös Euroopan markkinoille
2,0 Euroopassa vuosina 2000–2003, mallista riippuen 100-104 kW, 188 Nm
1,6 Euroopassa vuosina 2002–2004
2,2 CRD Euroopassa vuodesta 2002, Mercedes-Benzin valmistama dieselmoottori, 300 Nm, 89 kW (121 hv), vuodesta 2006 110 kW (150 hv)
Galleria

vm. 2006 Chrysler PT Cruiser
2000-2005 PT Cruiser
2005 PT Cruiser Cabrio
2006 Cruiser Cabrio
Aiheesta muualla

Kuvia tai muita tiedostoja aiheesta Chrysler PT Cruiser Wikimedia Commonsissa
511 Davida

| 511 Davida |
| --- | --- |
 1903 LU 
 Davida eri kuvakulmista sen pyöriessä nähtynä Keck-teleskoopilla
Löytäminen
Löytäjät:  R. S. Dugan
Löytöaika:  30. toukokuuta 1903
Kiertoradan ominaisuudet
Keskietäisyys Auringosta:  473,742 miljoonaa km 3,167 AU, vaihtelee 2,580 - 3,754 AU
Eksentrisyys:  0,185
Kiertoaika Auringon ympäri:  2058 päivää  5,64 vuotta
Keskiratanopeus:  16,59 km/s
Inklinaatio:  15,936°
Fyysiset ominaisuudet
Läpimitta:  326,1 km
Massa:  3,6E19 kg 
Putoamiskiihtyvyys pinnalla:  0,0911 m/s2
Pyörähdysaika:  0,2137 päivää  eli 5,13 tuntia
Absoluuttinen kirkkaus:  6,22
Albedo:  0,054–0,066
Pakonopeus:  0,1724 km/s
Asteroidiluokka:  C
511 Davida on suurehko asteroidi, joka kiertää
Aurinkoa 3,167 AU etäisyydellä Marsin ja Jupiterin välisellä asteroidien päävyöhykeellä. Pikkuplaneetan läpimitta on 325,1 kilometriä ja se on hiilipitoista C-tyyppiä. Sen löysi R. S. Dugan vuonna 1903.
Davidan arvioitu massa 3,6E19 kiloa on noin 1,3 prosenttia asteroidivyöhykkeen massasta.
Asteroidin absoluuttinen kirkkaus on 6,22 ja pintalämpötila noin 160 kelviniä. Ennen nimeämistään pikkuplaneetta tunnettiin tunnuksella 1903 LU.
513

| --- | --- |
Vuosisadat: 300-luku · 400-luku · 500-luku · 600-luku · 700-luku
Vuosikymmenet: 490-luku · 500-luku · 510-luku · 520-luku · 530-luku · 540-luku 550-luku · 560-luku · 570-luku · 580-luku · 590-luku · 600-luku
Vuodet: 490 · 491 · 492 · 493 · 494 · 495 · 496 · 497 · 498 · 499 500 · 501 · 502 · 503 · 504 · 505 · 506 · 507 · 508 · 509 510 · 511 · 512 · 513 · 514 · 515 · 516 · 517 · 518 · 519 520 · 521 · 522 · 523 · 524 · 525 · 526 · 527 · 528 · 529 530 · 531 · 532 · 533 · 534 · 535 · 536 · 537 · 538 · 539 540 · 541 · 542 · 543 · 544 · 545 · 546 · 547 · 548 · 549 550 · 551 · 552 · 553 · 554 · 555 · 556 · 557 · 558 · 559 560 · 561 · 562 · 563 · 564 · 565 · 566 · 567 · 568 · 569 570 · 571 · 572 · 573 · 574 · 575 · 576 · 577 · 578 · 579 580 · 581 · 582 · 583 · 584 · 585 · 586 · 587 · 588 · 589 590 · 591 · 592 · 593 · 594 · 595 · 596 · 597 · 598 · 599 600 · 601 · 602 · 603 · 604 · 605 · 606 · 607 · 608 · 609
510-luku

| --- | --- |
Vuosisadat: 300-luku · 400-luku · 500-luku · 600-luku · 700-luku
Vuosikymmenet: 490-luku · 500-luku · 510-luku · 520-luku · 530-luku · 540-luku 550-luku · 560-luku · 570-luku · 580-luku · 590-luku · 600-luku
Vuodet: 490 · 491 · 492 · 493 · 494 · 495 · 496 · 497 · 498 · 499 500 · 501 · 502 · 503 · 504 · 505 · 506 · 507 · 508 · 509 510 · 511 · 512 · 513 · 514 · 515 · 516 · 517 · 518 · 519 520 · 521 · 522 · 523 · 524 · 525 · 526 · 527 · 528 · 529 530 · 531 · 532 · 533 · 534 · 535 · 536 · 537 · 538 · 539 540 · 541 · 542 · 543 · 544 · 545 · 546 · 547 · 548 · 549 550 · 551 · 552 · 553 · 554 · 555 · 556 · 557 · 558 · 559 560 · 561 · 562 · 563 · 564 · 565 · 566 · 567 · 568 · 569 570 · 571 · 572 · 573 · 574 · 575 · 576 · 577 · 578 · 579 580 · 581 · 582 · 583 · 584 · 585 · 586 · 587 · 588 · 589 590 · 591 · 592 · 593 · 594 · 595 · 596 · 597 · 598 · 599 600 · 601 · 602 · 603 · 604 · 605 · 606 · 607 · 608 · 609
Daniel Webber

| Daniel Webber |
| --- | --- |

Henkilötiedot
Syntynyt: 28. kesäkuuta 1988 (ikä 36) Gosford, Uusi Etelä-Wales, Australia
Ammatti:  näyttelijä
Aiheesta muualla
IMDb 
Daniel Webber (s. 28. kesäkuuta 1988[lähde? ] Gosford, Australia) on australialainen näyttelijä.
Webber on näytellyt muun muassa televisiosarjoissa Home and Away, 11.22.63, The Punisher ja Billy the Kid. Elokuvarooleja hän on tehnyt muun muassa elokuvissa The Dirt – Törkytehdas ja Furiosa: A Mad Max Saga.
Filmografia (valikoima) > Elokuvat

| Vuosi | Elokuva | Rooli | Ohjaaja |
| --- | --- | --- | --- |
| 2016 | Teenage Kicks | Dan O’Connel |  |

| 2019 | The Dirt – Törkytehdas | Vince Neil |  |
| 2019 | Danger Close: The Battle of Long Tan | sotamies Paul Large |  |

| 2024 | Furiosa: A Mad Max Saga | ”Sotapoika” |  |
Filmografia (valikoima) > Televisiosarjat

| Vuosi | Sarja | Suomenkielinen nimi | Rooli | Muuta |
| --- | --- | --- | --- | --- |
| 2009–2010 | K9 |  | Darius Pike |  |
| 2015 | Home and Away |  | Ryan Kelly |  |
| 2016 | 11.22.63 |  | Lee Harvey Oswald |  |
| 2017 | The Punisher |  | Lewis Wilson |  |
| 2022– | Billy the Kid |  | Jesse Evans |  |

Käännös suomeksi
Concord (Kalifornia)

| Concord |
| --- | --- |
 Todos Santos Plaza

 Concord
 Koordinaatit: 37°58′41″N, 122°01′52″W 
Valtio:  Yhdysvallat
Osavaltio:  Kalifornia
Piirikunta:  Contra Costan piirikunta
Pinta-ala:  
 – Kokonaispinta-ala:  79,13 km²
 – Maa:  79,13 km²
Korkeus:  23 m
Väkiluku (2022):  122 625
 – Väestötiheys:  1 550 as./km²
Aikavyöhyke:  UTC-8
 – Kesäaika:  UTC-7
Postinumero:  94518–94521
Suuntanumero(t):  925
 
 www.cityofconcord.org 
Infobox OKVirheellinen NIMI-arvo: 
Concord on kaupunki Kaliforniassa Yhdysvalloissa. Se sijaitsee San Franciscon lahden ympäristössä ja kuuluu San Franciscon paikallisliikenteen piiriin. Concordin elinkeinoja ovat muun muassa terveydenhuolto, IT-ala ja valmistava teollisuus. Asukasluku on noin 123 000 (vuonna 2022).
Maantiede

Concord sijaitsee Contra Costan piirikunnan pohjoisosassa ja San Franciscon lahden ympäristön itäosassa (East Bay). Mount Diablo kohoaa Concordin kaakkoispuolella. Concordin etäisyys San Franciscon keskustasta on noin 40 kilometriä koilliseen. Concordin ilmasto on välimerellinen. Kesät ovat pitkiä, lämpimiä, kuivia ja enimmäkseen pilvettömiä. Talvet ovat lyhyitä, viileitä ja pilvisempiä. Tyypillisten vuotuisten lämpötilojen vaihteluväli on noin 4 °C – 31 °C. Lämpötila laskee harvoin pakkasen puolelle ja nousee harvoin yli 37 °C:een.
Historia

Ensimmäiset eurooppalaiset saapuivat nykyisen Concordin alueelle 1770-luvulla. Siellä asui vanhastaan Bay Miwok -heimon intiaaneja. Paikkakunta perustettiin Todos Santos -nimisenä 1868, mutta nimeksi muutettiin miltei samantien Concord. 1870-luvulla kaupunkimainen asutus alkoi kehittyä Salvio Streetin ja torin ympäristöön. Ensimmäinen kirkko, Queen of All Saints, avattiin 1876. Concordin 1890-luvulla alkanut nopea kasvu hidastui 1910-luvulla ja keskusta paloi 1917.
Concordin alueen maatalous kukoisti edelleen ja kaupunkiin avattiin sairaala 1930-luvulla. Vuonna 1944 Port Chicagon ammusvarasto räjähti ja paineaalto vahingoitti pahoin myös Concordia. 1950- ja 1960-luvuilla kaupungin asukasluku moninkertaistui, mutta samalla keskusta alkoi rappeutua. Vuosituhannen vaihteeseen tultaessa asukasluku saavutti 120 000:n rajan. Keskustaa alettiin elävöittää 1900-luvun lopulla.
Talous

Concordin elinkeinorakenne on monipuolinen. Keskeisiä aloja ovat terveydenhuolto (sairaalat, tutkimuskeskukset), valmistava teollisuus (elektroniikka, koneet, elintarvikkeet), informaatiotekniikka, matkailu, rakentaminen, koulutus, rahoitus- ja vakuutusala, energiasektori, viihde ja maatalous.
Liikenne

Concord on San Franciscon paikallisliikenteen piirissä: sillä on asema Bay Area Rapid Transit -metroradan (BART) varrella (Yellow Line). Maantieliikenteen valtaväylä on California State Route 4, joka kulkee Concordin keskustan pohjoispuolitse ja risteää Interstate 680:n kanssa kaupungin luoteispuolella. State Route 4:stä erkanee California State Route 242, joka yhtyy Interstate 680:een Concordin länsirajalla. Kolmen valtaväylän muodostaman kolmion alueella sijaitsee paikallinen lentokenttä Buchanan Field Airport.
Aiheesta muualla

City of Concord, California, USA — Sunrise, Sunset, and Daylength
Kuvia tai muita tiedostoja aiheesta Concord (Kalifornia) Wikimedia Commonsissa
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Concord, California
Concordin poliisiasema
Sunvalley Shopping Center
Käännös suomeksi